title: Odluka Vijeća 2014/72/ZVSP od 10. veljače 2014. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2013/395/ZVSP

text:
               11.2.2014

               HR

               Službeni list Europske unije

               L 40/56

         ODLUKA VIJEĆA 2014/72/ZVSP
   od 10. veljače 2014.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2013/395/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 25. srpnja 2013. donijelo Odluku 2013/395/ZVSP (2) o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP.

               (3)

               U skladu s člankom 1. stavkom 6. Zajedničkog stajališta 2001/931/ZVSP, potrebno je redovito revidirati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

               (4)

               U ovoj je Odluci naveden rezultat pregleda koji je izvršilo Vijeće u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće je utvrdilo da više ne postoje razlozi za zadržavanje određene skupine na popisu osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP.

               (6)

               Vijeće je zaključilo da su osobe, skupine i subjekti na koje se primjenjuju članci 2., 3. i 4. Zajedničkog stajališta 2001/931/ZVSP bili uključeni u teroristička djela u smislu članka 1. stavaka 2. i 3. tog Zajedničkog stajališta, da je nadležno tijelo u vezi s njima donijelo odluku u smislu članka 1. stavka 4. tog Zajedničkog stajališta te da bi se na njih i dalje trebale primjenjivati posebne mjere ograničavanja iz navedenog Zajedničkog stajališta.

               (7)

               Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP trebalo bi na odgovarajući način ažurirati, a Odluku 2013/395/ZVSP trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.
   Članak 2.
   Odluka 2013/395/ZVSP stavlja se izvan snage.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. veljače 2014.

            Za Vijeće

            Predsjednica

         C. ASHTON

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća 2013/395/ZVSP od 25. srpnja 2013. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2012/765/ZVSP (SL L 201, 26.7.2013., str. 57.).

      PRILOG

         Popis osoba, skupina i subjekata iz članka 1.

      1.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. kolovoza 1960. u Iranu. Br. putovnice: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ili 15. ožujka 1955. u Iranu. Državljanin Irana i SAD-a. Br. putovnice: C2002515 (Iran); br. putovnice: 477845448 (SAD). Br. nacionalne osobne isprave: 07442833, vrijedi do 15. ožujka 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska) – član skupine „Hofstadgroep”.

                  6.

                  FAHAS, Sofiane Yacine, rođena 10.9.1971. u Alžiru (Alžir) – članica organizacija „al-Takfir” i „al-Hijra”.

                  7.

                  IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, državljanin Libanona.

                  8.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu. Br. putovnice: 488555.

                  9.

                  SHAHLAI Abdul Reza (također poznat kao Abdol Reza Shala’i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla’i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                  10.

                  SHAKURI Ali Gholam, rođen oko 1965. u Teheranu, Iran.

                  11.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. ožujka 1957. u Iranu. Iranski državljanin. Br. putovnice: 008827 (iranska diplomatska putovnica), izdana 1999. Položaj: general bojnik.

            2.   SKUPINE I SUBJEKTI

                  1.

                  „Abu Nidal Organisation” – „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih Muslimana)).

                  2.

                  „Al-Aqsa Martyrs’ Brigade” (Brigada mučenika Al-Aqse).

                  3.

                  „Al-Aqsa e.V.”

                  4.

                  „Al-Takfir” i „Al-Hijra”.

                  5.

                  „Babbar Khalsa”.

                  6.

                  „Communist Party of the Philippines” (Komunistička partija Filipina), uključujući „New People’s Army” (Nova narodna vojska) – „NPA”, Filipini.

                  7.

                  „Gama’a al Islamiyya” (također poznata kao „Al-Gama’a al-Islamiyya”) („Islamic Group” (Islamistička grupa) – „IG”).

                  8.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikoga islamskog istoka).

                  9.

                  „Hamas”, uključujući „Hamas-Izz al-Din al-Qassem”.

                  10.

                  „Vojno krilo Hizballah” (također poznato kao „Vojno krilo Hezbollah”, također poznato kao „Vojno krilo Hizbullah”, također poznato kao „Vojno krilo Hizbollah”, također poznato kao „Vojno krilo Hezballah”, također poznato kao „Vojno krilo Hisbollah”, također poznato kao „Vojno krilo Hizbu’llah”, također poznato kao „Vojno krilo Hizb Allah”, također poznato kao „Džihadsko vijeće” (kao i sve jedinice koje su mu podređene, uključujući Organizaciju za vanjsku sigurnost)).

                  11.

                  „Hizbul Mujahideen” – „HM”.

                  12.

                  „Hofstadgroep”.

                  13.

                  „Holy Land Foundation for Relief and Development” (Fondacija Svete zemlje za pomoć i razvoj).

                  14.

                  „International Sikh Youth Federation” – „ISYF” (Međunarodna federacija mladeži pripadnika Sikha).

                  15.

                  „Khalistan Zindabad Force” – „KZF” (Snage Khalistan Zindabad).

                  16.

                  „Kurdistan Workers’ Party” (Kurdistanska radnička stranka) – „PKK”, (također poznata kao „KADEK”, također poznata kao „KONGRA-GEL”).

                  17.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  18.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  19.

                  „Palestinian Islamic Jihad” (Palestinski islamski džihad) – „PIJ”.

                  20.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  21.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  22.

                  „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).

                  23.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol” („Revolutionary Left”) (Revolucionarna ljevica), također poznata kao „Dev Sol”) („Revolutionary People’s Liberation Army/Front/Party”) (Narodna oslobodilačka revolucionarna vojska/fronta/stranka”).

                  24.

                  „Sendero Luminoso” – „SL” („Shining Path”) (Osvijetljeni put).

                  25.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokolovi slobode), također poznata kao „Kurdistan Freedom Hawks” (Kurdistanski jastrebovi slobode)).


title: 96/641/EZ: Odluka Vijeća od 28. listopada 1996. o sklapanju Sporazuma u obliku razmjene pisama između Europske zajednice i Arapske Republike Egipata o prilagodbi režima za uvoz u Zajednicu naranči podrijetlom iz Egipta i koje dolaze iz Egipta

text:
               03/Sv. 028

               HR

               Službeni list Europske unije

               90

         31996D0641

               L 292/31

               SLUŽBENI LIST EUROPSKE UNIJE

               28.10.1996.

      ODLUKA VIJEĆA

   od 28. listopada 1996.
   o sklapanju Sporazuma u obliku razmjene pisama između Europske zajednice i Arapske Republike Egipata o prilagodbi režima za uvoz u Zajednicu naranči podrijetlom iz Egipta i koje dolaze iz Egipta
   (96/641/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom njegovog članka 228. stavka 2.,
   uzimajući u obzir prijedlog Komisije,
   budući da je u kontekstu Urugvajske runde višestranih trgovinskih pregovora uvozni režim za naranče izmijenjen;
   budući da ovaj novi režim može imati negativni učinak na tradicionalni uvoz Zajednice iz Egipta;
   budući da se člankom 22. Sporazuma o suradnji između Europske ekonomske zajednice i Arapske Republike Egipata (1) predviđa da, u slučaju kada se postojeća pravila izmijene, Zajednica može izmijeniti režim određen u Sporazumu za dotične proizvode;
   budući da se Zajednica sporazumjela s Arapskom Republikom Egipatom da će se, do sklapanja novog Euro-mediteranskog sporazuma, navedeni režim prilagoditi na temelju Sporazuma u obliku razmjene pisama;
   budući da bi ovaj drugi Sporazum sada trebalo odobriti,
   ODLUČILO JE:
   Članak 1.
   Sporazum u obliku razmjene pisama između Europske zajednice i Arapske Republike Egipat o prilagodbi režima za uvoz u Zajednicu naranči podrijetlom iz Egipta i koje dolaze iz Egipta ovime se odobrava u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje odrediti osobe ovlaštene potpisati Sporazum kako bi on obvezivao Zajednicu (2).
   Članak 3.
   Ako je potrebno, Komisija donosi detaljna pravila za primjenu Sporazuma u skladu s postupkom predviđenim u članku 33. Uredbe (EEZ) br. 1035/72 (3).

      Sastavljeno u Luxembourgu 28. listopada 1996.

            Za Vijeće

            Predsjednik

         D. SPRING

      (1)  SL L 266, 27.9.1978., str. 1.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.

      (3)  Uredba Vijeća (EEZ) br. 1035/72 od 18. svibnja 1972. o zajedničkom uređenju tržišta voća i povrća (SL L 118, 20.5.1972., str. 1.). Uredba kako je zadnje izmijenjena Uredbom Komisije (EZ) br. 1363/95 (SL L 132, 16.6.1995., str. 8.).


title: Odluka Vijeća 2011/429/ZVSP od 18. srpnja 2011. o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC)

text:
               18/Sv. 010

               HR

               Službeni list Europske unije

               153

         32011D0429

               L 188/42

               SLUŽBENI LIST EUROPSKE UNIJE

               18.07.2011.

      ODLUKA VIJEĆA 2011/429/ZVSP
   od 18. srpnja 2011.
   o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Europsko vijeće je 12. prosinca 2003. usvojilo Strategiju EU-a protiv širenja oružja za masovno uništavanje čiji je cilj, inter alia, jačanje Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC), nastavljajući raspravu o provjeri BTWC-a, podržavajući univerzalizaciju i nacionalnu provedbu BTWC-a, uključujući kroz kazneno zakonodavstvo, i jačanje postupanja u skladu s tom konvencijom.

               (2)

               Vijeće sigurnosti Ujedinjenih naroda je 28. travnja 2004. jednoglasno usvojilo Rezoluciju 1540 (2004.), u kojoj su širenje oružja za masovno uništavanje i njegov način isporuke opisani kao prijetnja međunarodnom miru i sigurnosti. Vijeće sigurnosti UN-a je 27. travnja 2006. jednoglasno usvojilo Rezoluciju 1673 (2006.) kako bi se ojačali napori za promicanje pune provedbe Rezolucije 1540 (2004.). Provedba odredaba tih Rezolucija doprinosi provedbi BTWC-a.

               (3)

               Vijeće sigurnosti UN-a je 26. kolovoza 1988. usvojilo Rezoluciju 620 (1988.), koja, inter alia, poziva glavnog tajnika da hitno provede istrage o navodima u vezi s korištenjem kemijskog i bakteriološkog (biološkog) ili toksičkog oružja što predstavlja povredu Ženevskog protokola iz 1925. Opća skupština je 8. rujna 2006. usvojila Globalnu strategiju ujedinjenih naroda za borbu protiv terorizma, priloženu Rezoluciji 60/288, na temelju koje države članice pozivaju glavnog tajnika da ažurira popis stručnjaka i laboratorija, kao i tehničke smjernice i postupke, koji su glavnom tajniku na raspolaganju za pravovremenu i učinkovitu istragu o tvrdnjama u vezi s navodnom povredom.

               (4)

               Na Šestoj revizijskoj konferenciji država stranaka BTWC-a odlučeno je da će se Sedma revizijska konferencija održati u Ženevi najkasnije 2011. i da treba preispitati provođenje BTWC-a, uzimajući u obzir, inter alia, nova znanstvena i tehnološka dostignuća važna za BTWC, kao i napredak koji su postigle države stranke BTWC-a (dalje u tekstu „države stranke”) u provedbi obveza na temelju BTWC-a te u provedbi odluka i preporuka usuglašenih na Šestoj revizijskoj konferenciji.

               (5)

               Vijeće je 27. veljače 2006. donijelo Zajedničku akciju 2006/184/ZVSP (1), a 10. studenoga 2008. Vijeće je donijelo Zajedničku akciju 2008/858/ZVSP (2). Obje zajedničke akcije promiču univerzalnost BTWC-a i podupiru njezinu provedbu od strane država stranaka. Osim toga, Zajednička akcija 2008/858/ZVSP potiče države stranke da dostave izjave o mjerama za izgradnju povjerenja te pruža potporu procesu BTWC-a u razdoblju između zasjedanja.

               (6)

               Usporedo sa Zajedničkom akcijom 2006/184/ZVSP Europska unija se usuglasila o Akcijskom planu EU-a u vezi s biološkim i toksičkim oružjem koji dopunjuje Zajedničku akciju EU-a za potporu BTWC-u (3) u vezi s BTWC-om u kojem su se države članice obvezale u travnju svake godine UN-u dostaviti izjave o mjerama za izgradnju povjerenja te popise odgovarajućih stručnjaka i laboratorija glavnom tajniku UN-a kako bi se olakšale istrage o navodnoj uporabi (kemijskog) biološkog i toksičkog oružja.

               (7)

               S obzirom na nadolazeću Sedmu revizijsku konferenciju o BTWC-u od 5. do 22. prosinca 2011., primjereno je ažurirati stajalište Europske unije,

         DONIJELO JE OVU ODLUKU:
   Članak 1.
   Ciljevi Unije na Sedmoj revizijskoj konferenciji država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC) su preispitati provođenje BTWC-a i istražiti mogućnosti njezinog dodatnog jačanja.
   Kako bi postigla te ciljeve, Unija iznosi konkretne prijedloge Sedmoj revizijskoj konferenciji koja se treba održati od 5. do 22. prosinca 2011.
   Članak 2.
   Na Sedmoj revizijskoj konferenciji Unija posebno nastoji osigurati da države stranke BTWC-a (dalje u tekstu „države stranke”) rasprave sljedeće prioritete:

               (a)

               izgradnja povjerenja u skladu s BTWC-om;

               (b)

               pružanje potpore njezinoj nacionalnoj provedbi; i

               (c)

               promicanje njezine univerzalnosti.

         Članak 3.
   Za potrebe ciljeva utvrđenih u članku 1. i prioriteta utvrđenih u članku 2., Unija:

               (a)

               doprinosi punoj reviziji provođenja BTWC-a na Sedmoj revizijskoj konferenciji, uključujući provedbu obveza koje su države stranke preuzele u okviru BTWC-a;

               (b)

               podupire daljnji sadržajni proces u razdoblju između zasjedanja Sedme i Osme revizijske konferencije i utvrđuje specifična područja i bolje aranžmane za daljnji napredak tog procesa;

               (c)

               podupire osmu revizijsku konferenciju koja će se održati najkasnije 2016.;

               (d)

               postiže konsenzus za uspješan ishod Sedme revizijske konferencije, na temelju okvira uspostavljenog na prijašnjim konferencijama te promiče, inter alia, sljedeća ključna pitanja:

                           i.

                           rad na utvrđivanju i jačanju učinkovitih mehanizama za izgradnju povjerenja u skladu s BTWC-om;

                           ii.

                           države stranke trebaju moći dokazati sukladnost razmjenom informacija i jačom transparentnošću o svojim sposobnostima i mjerama za provedbu te namjerama u vezi sa sukladnošću. To se može postići izjavama, savjetovanjima i aktivnostima na licu mjesta, čime se odražavaju više razine transparentnosti i nadzora, ali i razmjenom informacija i preispitivanjem tijekom procesa u razdoblju između zasjedanja. Iako priznaje da trenutačno ne postoji konsenzus o provjeri, što ostaje središnji element cjelovitog i učinkovitog režima razoružanja i neširenja oružja, Unija je spremna raditi na utvrđivanju mogućnosti kojima bi se mogli postići slični ciljevi;

                           iii.

                           učinkovita provedba i puna sukladnost sa svim obvezama na temelju BTWC-a u svim državama strankama; podupiranje i jačanje, ako je potrebno, nacionalnih provedbenih mjera, uključujući kazneno zakonodavstvo, i nadzor nad patogenim mikroorganizmima i toksinima u okviru BTWC-a, inter alia, jačanjem sposobnosti Jedinice za potporu provedbi Ureda UN-a za razoružanje (ISU) kako bi se podržala nacionalna provedba i utvrđivanjem te teme kao teme za proces u razdoblju između zasjedanja. Može se razmotriti i o daljnjim mjerama te donijeti odluke o načinima i sredstvima za jačanje nacionalne provedbe. Unija će poticati rasprave o različitim mogućnostima u vezi s tim, posebno u području nacionalnog zakonodavstva, koordinacije među nacionalnim dionicima i regionalne i podregionalne suradnje te provedbu odgovarajućih normi za upravljanje u području biološke sigurnosti i biološke zaštite za institucije iz područja bioznanosti.

                           iv.

                           univerzalno poštivanje BTWC-u od strane svih država, uključujući pozivanje svih država koje nisu stranke BTWC-a da pristupe toj konvenciji bez daljnjeg odlaganja i da se zakonski obvežu na razoružanje i neširenje biološkog i toksičkog oružja; te, do pristupanja tih država BTWC-u, poticanje tih država da sudjeluju kao promatrači na sastancima država stranaka i da provode, na dobrovoljnoj osnovi, odredbe BTWC-a. Rad na tome da se zabrana biološkog i toksičkog oružja proglasi univerzalno obvezujućim pravilom međunarodnog prava, uključujući univerzalizacijom BTWC-a; i stoga preporučivanje donošenja akcijskog plana za univerzalizaciju, koji koordinira ISU i koji će se ocjenjivati na posebnim sjednicama tijekom procesa u razdoblju između zasjedanja;

                           v.

                           napori za jačanje transparentnosti i izgradnju povjerenja u sukladnost uključuju mehanizam mjera za izgradnju povjerenja. Unija je spremna raditi na jačanju tog mehanizma utvrđivanjem mjera za povećanje sudjelovanja, kvalitete i sveobuhvatnosti mehanizma mjera za izgradnju povjerenja;

                           vi.

                           jačanje transparentnosti o suradnji i pomoći u vezi s člankom X. BTWC-a i uzimanje u obzir rada i stručnog znanja ostalih međunarodnih organizacija. Unija će nastaviti podupirati konkretnu provedbu članka X. BTWC-a svojim raznim programima pomoći te je spremna nastaviti rad na zajedničkom razumijevanju koje čini temelj za učinkovito djelovanje u odnosu na suradnju za miroljubive svrhe u okviru BTWC-a. Može se razmotriti i o daljnjim mjerama te donijeti odluke o jačanju međunarodne suradnje, pomoći i razmjene u biološkim znanostima i tehnologiji za miroljubive svrhe te o promicanju jačanja sposobnosti u području praćenja, otkrivanja i dijagnosticiranja bolesti te suzbijanja zaraznih bolesti;

                           vii.

                           jačanje mehanizma glavnog tajnika UN-a za istrage o navodnoj uporabi biološkog i toksičkog oružja. Mogu se razmotriti i daljnje mjere te donijeti odluke o pružanju pomoći i koordinaciji u kontekstu članka VII. BTWC-a s odgovarajućim organizacijama na zahtjev bilo koje države stranke u slučaju navodne uporabe biološkog i toksičkog oružja, uključujući poboljšanje nacionalnih sposobnosti za praćenje, otkrivanje i dijagnosticiranje bolesti te javnih zdravstvenih sustava. Posao koji je odvojeno napravljen u vezi s jačanjem mehanizma glavnog tajnika UN-a za istrage o navodnoj uporabi biološkog i toksičkog oružja može dodatno pomoći neizravnom jačanju članaka VI. i VII. BTWC-a;

                           viii.

                           podupiranje procesa češćih procjena relevantnih znanstvenih i tehnoloških dostignuća, koja mogu imati implikacije za BTWC, kao što je sve veće približavanje kemije i biologije te u područjima koja odlikuje brzi razvoj, kao što su sintetička biologija i nanotehnologija;

                           ix.

                           poštovanje obveza na temelju Rezolucija Vijeća sigurnosti UN-a 1540 (2004.) i 1673 (2006.), posebno kako bi se uklonio rizik od kupnje ili uporabe biološkog i toksičkog oružja u terorističke svrhe, uključujući mogući pristup terorista materijalima, opremi i znanju koji bi se mogli upotrijebiti u razvoju i proizvodnji biološkog i toksičkog oružja;

                           x.

                           programi Globalnog partnerstva skupine G8 koji su usmjereni na potporu razoružanju, nadzoru i sigurnosti osjetljivih materijala, postrojenja i stručnog znanja;

                           xi.

                           razmatranje i odlučivanje o daljnjim mjerama na temelju posla obavljenog u vezi s procesom u razdoblju između zasjedanja tijekom razdoblja od 2007. do 2010. i napori za raspravu i promicanju zajedničkog razumijevanja i učinkovitog djelovanja u vezi s donošenjem potrebnih nacionalnih mjera za provedbu zabrane određene u BTWC-u.

         Članak 4.
   Kako bi se ojačala sukladnost s BTWC-om, Unija promiče:

               (a)

               mjere povezane s izjavama o mjerama za izgradnju povjerenja:

                           i.

                           ispitivanje godišnjih izjava o mjerama za izgradnju povjerenja kao alat za redovita nacionalna izvješća o provedbi i sukladnosti te njihov daljnji razvoj s tim ciljem u vidu;

                           ii.

                           povećanje kvalitete izjava o mjerama za izgradnju povjerenja:

                                       —

                                       smanjenjem na najmanju moguću mjeru složenost obrazaca za mjere za izgradnju povjerenja i uklanjanjem potencijalnih nejasnoća. Podrobni i konkretni prijedlozi za promjenu mjera za izgradnju povjerenja temelje se na izvješćima radionica Ženevskog foruma,

                                       —

                                       podupiranjem prikupljanja informacija dostavljenih u obrascima za mjere za izgradnju povjerenja. U tu svrhu, Unija će poduprijeti veću ulogu ISU-a u podupiranju nacionalnih kontaktnih točaka i državnih tijela odgovornih za osiguravanje sukladnosti. Ta potpora može uključivati elemente kao što su osnivanje referentne knjižnice, uspostava podrške korisnicima, osiguravanje obrazaca za mjere za izgradnju povjerenja na nekoliko jezika, uvođenje elektroničkog formata te održavanje regionalnih seminara za nacionalne kontaktne točke,

                                       —

                                       uvođenjem poticajnih mjera za dostavljanje izjava o mjerama za izgradnju povjerenja, kao što je uključivanje pojedinosti o informacijama u vezi s člankom X. BTWC-a u mehanizam mjera za izgradnju povjerenja (korištenjem trenutačnog obrasca D ili stvaranjem novog obrasca);

                           iii.

                           povećanje važnosti i sveobuhvatnosti obrazaca za mjere za izgradnju povjerenja:

                                       —

                                       upućivanjem na sve odgovarajuće članke BTWC-a, uzimanje u obzir potrebe postizanja odgovarajuće ravnoteže između pružanja korisnih informacija i napora koji su potrebni za njihovo prikupljanje. To je potrebno kako bi se izbjegla složenost obrazaca i količina posla, što bi potencijalno moglo odvratiti od sudjelovanja,

                                       —

                                       promjenom mjera za izgradnju povjerenja putem mogućeg pristupa u dva koraka, pri čemu se promjene koje zahtijevaju dodatno ispitivanje ostavljaju za novi proces u razdoblju između zasjedanja;

               (b)

               mjere povezane s mehanizmom glavnog tajnika UN-a za istragu o navodnoj uporabi biološkog i toksičkog oružja; ponovno potvrđivanje potrebe da države članice osiguraju učinkovitost odredaba tog mehanizma i poduzimanje praktičnih mjera u tu svrhu, kao što su pružanje potpore programima osposobljavanja i razvoj sustava analitičkih laboratorija.

         Članak 5.
   Osim ciljeva utvrđenih u članku 1. i prioriteta utvrđenih u članku 2., Unija podupire jačanje uloge ISU-a. Unija posebno podupire:

               (a)

               produljenje mandata ISU-a za dodatnih pet godina;

               (b)

               uključivanje sljedećih aktivnosti u mandat ISU-a:

                           i.

                           uspostava komunikacijske i informacijske platforme o političkim, znanstvenim i drugim aktivnostima koje su važne za BTWC (osnivanje „referentne knjižnice”/elektroničke baze podataka za jačanje svijesti država stranaka, akademske zajednice i industrije);

                           ii.

                           uspostava kontakata i dijeljenje informacija s ostalim odgovarajućim međunarodnim organizacijama;

                           iii.

                           daljnje jačanje nacionalne provedbe BTWC-a olakšavanjem razmjene informacija i savjeta o nacionalnoj provedbi;

                           iv.

                           daljnje podupiranje sustava mjera za izgradnju povjerenja sudjelovanjem u procesu revizije izjava o mjerama za izgradnju povjerenja. Na temelju informacija dostavljenih pomoću revidiranih mjera za izgradnju povjerenja, ISU može dobiti zadaću da objedini informacije u vezi s člankom X. BTWC-a u internetsku bazu podataka;

                           v.

                           razvoj sustava za preispitivanje znanstvenih i tehnoloških dostignuća i njihovog utjecaja na BTWC;

                           vi.

                           razvoj akcijskog plana za univerzalizaciju;

               (c)

               odgovarajuće širenje trenutačnog osoblja ISU-a kako bi se ISU-u omogućilo da izvršava aktivnosti iz točke (b).

         Članak 6.
   Kako bi poduprla reviziju i jačanje procesa u razdoblju između zasjedanja, Unija posebno:

               (a)

               podupire sljedeće teme za novi proces u razdoblju između zasjedanja kao teme za razdoblje između zasjedanja ili za posebne radne skupine:

                           i.

                           nacionalnu provedbu;

                           ii.

                           univerzalizaciju;

                           iii.

                           daljnji rad na mjerama za izgradnju povjerenja nakon revizijske konferencije;

                           iv.

                           pomoć i suradnju na temelju članaka VII. i X. BTWC-a, uključujući utvrđivanje zahtjeva za pomoć u razvoju i donošenju odgovarajućih regulatornih okvira (prvenstveno s naglaskom na biološku sigurnost i biološku zaštitu);

                           v.

                           dostignuća u znanosti i tehnologiji;

               (b)

               podupire proces češćih procjena relevantnih znanstvenih i tehnoloških dostignuća. ISU može obavljati tu ulogu u okviru produljenog mandata. Uz podrobnu raspravu u procesu tijekom razdoblja između zasjedanja, države stranke bi mogle odlučiti o alternativnim načinima za raspravu o pitanjima iz područja znanosti i tehnologije (tj. stvoriti novu radnu skupinu, u dnevni red sastanaka država stranaka uključiti točku o znanosti i tehnologiji, održati posebne sastanke stručnjaka za znanost i tehnologiju, uspostaviti savjetodavni odbor ili uspostaviti otvoreni znanstveno-tehnološki forum);

               (c)

               podupire razvoj nacionalnih regulatornih okvira, posebno o biološkoj sigurnosti i biološkoj zaštiti. Donošenje odgovarajućih normi upravljanja za biološku sigurnost i biološku zaštitu za laboratorije i industriju, iako to ni u kojem slučaju ne predstavlja zamjenu za režim sukladnosti, može dugoročno pomoći državama strankama u provedbi obveza određenih u BTWC-u. Također bi se mogle pokazati korisnim alatom, zajedno s drugim mjerama, za doprinos budućem pojačanom režimu sukladnosti. Rasprava o ovom razvoju, tj. s odgovarajućom industrijom, mogla bi biti dio novog procesa u razdoblju između zasjedanja;

               (d)

               podupire ojačavanje aspekta donošenja odluka u procesu tijekom razdoblja između zasjedanja istraživanjem niza mogućnosti kao što su obvezujuće završno izvješće sastanaka država stranaka, usuglašavanje o planovima, razmatranje mogućnosti osnivanja radnih skupina za specifična pitanja, akcijski planovi ili preporuke.

         Članak 7.
   Kako bi poduprla univerzalnost, Unija:

               (a)

               podupire donošenje akcijskog plana za univerzalizaciju, koji će voditi ISU, u kojem će se odrediti konkretni koraci i aktivnosti. Akcijski plan mogao bi uključivati aktivnosti kao što su događanja za širenje, zajedničke demarše, prevođenje važnih dokumenata, poticaji poput razmjene informacija o ponudama za pomoć te posjeti za pomoć u dovršetku prvih izjava o mjerama za izgradnju povjerenja. Taj bi se akcijski plan ocjenjivao i, prema potrebi, mijenjao na svakom sastanku država stranaka;

               (b)

               podupire organiziranje posebnih zasjedanja ili sastanaka radnih skupina o univerzalizaciji tijekom procesa u razdoblju između zasjedanja kako bi se koordinirale aktivnosti širenja između različitih čimbenika i planirale regionalne aktivnosti.

         Članak 8.
   Unija podupire reviziju provedbe članka X. BTWC-a na Sedmoj revizijskoj konferenciji. Cilj te revizije je:

               (a)

               istražiti kako informacije u vezi s pomoći uključiti u mjere za izgradnju povjerenja, revidiranjem obrasca D ili stvaranjem novog obrasca, kako bi se državama strankama omogućila razmjena informacija o aktivnostima u vezi sa suradnjom i pomoći;

               (b)

               zaduživanjem ISU-a da prikupi informacije povezane s člankom X. BTWC-a u internetsku bazu podataka koja bi se mogla nalaziti na području internetske stranice s ograničenim pristupom.

         Članak 9.
   Akcija koju Europske unija poduzima za potrebe iz članaka od 1. do 8. uključuje:

               (a)

               na temelju stajališta određenog u člancima od 1. do 8., prijedloge Unije o konkretnim, praktičnim i izvedivim aranžmanima za učinkovito jačanje provedbe BTWC-a koje će države stranke razmotriti na Sedmoj revizijskoj konferenciji;

               (b)

                  demarše visokog predstavnika Unije za vanjske poslove i sigurnosnu politiku ili delegacija Unije;

               (c)

               izjave visokog predstavnika Unije za vanjske poslove i sigurnosnu politiku ili delegacije Unije pri UN-u u razdoblju do i tijekom Sedme revizijske konferencije.

         Članak 10.
   Ova Odluka stupa na snagu na datum donošenja.

      Sastavljeno u Bruxellesu 18. srpnja 2011.

            Za Vijeće

            Predsjednica

         C. ASHTON

      (1)  SL L 65, 7.3.2006., str. 51.

      (2)  SL L 302, 13.11.2008., str. 29.

      (3)  SL C 57, 9.3.2006., str. 1.


title: 2013/335/EU: Odluka Vijeća od 25. lipnja 2013. o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Protokola 31. uz Ugovor o EGP-u o suradnji u posebnim područjima izvan područja četiriju sloboda

text:
               11/Sv. 117

               HR

               Službeni list Europske unije

               306

         32013D0335

               L 177/29

               SLUŽBENI LIST EUROPSKE UNIJE

         ODLUKA VIJEĆA
   od 25. lipnja 2013.
   o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Protokola 31. uz Ugovor o EGP-u o suradnji u posebnim područjima izvan područja četiriju sloboda
   (2013/335/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o aranžmanima za provedbu Ugovora o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Ugovor o Europskom gospodarskom području (2) („Ugovor o EGP-u”) stupio je na snagu 1. siječnja 1994.

               (2)

               Prema članku 98. Ugovora o EGP-u, Zajednički odbor EGP-a može odlučiti izmijeniti, između ostalog, njegov Protokol 31.

               (3)

               Protokol 31. uz Ugovor o EGP-u sadrži odredbe i aranžmane o suradnji u posebnim područjima izvan područja četiriju sloboda.

               (4)

               Primjereno je nastaviti suradnju stranaka Ugovora o EGP-u u postupanjima Europske unije financiranima iz Općeg proračuna Europske unije u vezi s provedbom, djelovanjem i razvojem unutarnjeg tržišta.

               (5)

               Protokol 31. uz Ugovor o EGP-u trebalo bi stoga na odgovarajući način izmijeniti.

               (6)

               Ta bi se izmjena trebala primjenjivati od 1. siječnja 2013. kako bi se od tog datuma navedena proširena suradnja mogla nastaviti nakon 31. prosinca 2012.

               (7)

               Stajalište Europske Unije u Zajedničkom odboru EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije, unutar Zajedničkog odbora EGP-a o predloženoj izmjeni Protokola 31. uz Ugovor o EGP-u temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2013.

            Za Vijeće

            Predsjednik

         E. GILMORE

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.
   NACRT
   ODLUKA ZAJEDNIČKOG ODBORA EGP-a br. /
   od
   o izmjeni Protokola 31. uz Ugovor o EGP-u, o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Ugovor o Europskom gospodarskom prostoru („Ugovor o EGP-u”), a posebno njegove članke 86. i 98.,
   budući da:

               (1)

               Primjereno je nastaviti suradnju ugovornih stranaka Ugovora o EGP-u u postupanjima Unije financiranima iz Općeg proračuna Europske unije u vezi s provedbom, djelovanjem i razvoje, unutarnjeg tržišta.

               (2)

               Protokol 31. uz Ugovor o EGP-u trebalo bi stoga izmijeniti tako da se omogući nastavak suradnje nakon 31. prosinca 2012.,

         DONIO JE OVU ODLUKU:
   Članak 1.
   Članak 7. Protokola 31. uz Ugovor o EGP-u mijenja se kako slijedi:

               1.

               Riječi „godine 2004., 2005., 2006., 2007., 2008., 2009., 2010., 2011. i 2012.” u stavku 6. zamjenjuju se riječima „godine 2004., 2005., 2006., 2007., 2008., 2009., 2010., 2011., 2012. i 2013.”

               2.

               Riječi „godine 2006., 2007., 2008., 2009., 2010., 2011. i 2012.” u stavku 7. zamjenjuju se riječima „godine 2006., 2007., 2008., 2009., 2010., 2011., 2012. i 2013.”

               3.

               Riječi „godine 2008., 2009., 2010., 2011. i 2012.” u stavku 8. zamjenjuju se riječima „godine 2008., 2009., 2010., 2011., 2012. i 2013.”

         Članak 2.
   Ova Odluka stupa na snagu dan nakon posljednje obavijesti prema članku 103. stavku 1. Ugovora o EGP-u (1).
   Primjenjuje se od 1. siječnja 2013.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u Bruxellesu ….

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  [Ustavni zahtjevi nisu navedeni.] [Ustavni zahtjevi navedeni su.]


title: Odluka Vijeća (Euratom) 2017/76 od 21. studenoga 2016. o odobrenju sklapanja, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji

text:
               17.1.2017

               HR

               Službeni list Europske unije

               L 12/22

         ODLUKA VIJEĆA (Euratom) 2017/76
   od 21. studenoga 2016.
   o odobrenju sklapanja, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir preporuku Europske komisije,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane („SSP”) potpisan je 16. lipnja 2008. i stupio je na snagu 1. lipnja 2015. (1).

               (2)

               Republika Hrvatska postala je država članica Europske unije 1. srpnja 2013.

               (3)

               U skladu s člankom 6. stavkom 2. drugim podstavkom Akta o uvjetima pristupanja Republike Hrvatske Europskoj uniji iz 2012. pristupanje Hrvatske SSP-u trebalo bi dogovoriti sklapanjem protokola uz SSP između Vijeća, koje odlučuje jednoglasno u ime država članica, i dotične treće zemlje.

               (4)

               Vijeće je 24. rujna 2012. ovlastilo Komisiju da otvori pregovore s Bosnom i Hercegovinom radi sklapanja Protokola uz SSP.

               (5)

               Ti su pregovori uspješno okončani i Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji („Protokol”) parafiran je 18. srpnja 2016.

               (6)

               Protokolom su obuhvaćena pitanja koja su u nadležnosti Europske zajednice za atomsku energiju.

               (7)

               Sklapanje Protokola, od strane Komisije, u ime Europske zajednice za atomsku energiju, trebalo bi odobriti u pogledu pitanja koja su u nadležnosti Europske zajednice za atomsku energiju.

               (8)

               Potpisivanje i sklapanje Protokola podliježe zasebnom postupku u pogledu pitanja koja su obuhvaćena Ugovorom o Europskoj uniji i Ugovorom o funkcioniranju Europske unije,

         DONIJELO JE OVU ODLUKU:
   Članak 1.
   Odobrava se sklapanje, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (2).
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 21. studenoga 2016.

            Za Vijeće

            Predsjednik

         P. PLAVČAN

      (1)  SL L 164, 30.6.2015., str. 2.

      (2)  Vidi stranicu 3 ovog Službenog lista.


title: Odluka Vijeća (EU) 2015/809 od 19. svibnja 2015. o imenovanju europskih prijestolnica kulture za godinu 2019. u Bugarskoj i Italiji

text:
               23.5.2015

               HR

               Službeni list Europske unije

               L 128/20

         ODLUKA VIJEĆA (EU) 2015/809
   od 19. svibnja 2015.
   o imenovanju europskih prijestolnica kulture za godinu 2019. u Bugarskoj i Italiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku br. 1622/2006/EZ Europskog parlamenta i Vijeća od 24. listopada 2006. o utvrđivanju djelovanja Zajednice za manifestaciju Europska prijestolnica kulture za godine od 2007. do 2019. (1), a posebno njezin članak 9. stavak 3.,
   uzimajući u obzir preporuku Europske komisije,
   uzimajući u obzir izvješća povjerenstva za odabir iz listopada i studenoga 2014. u vezi s postupkom odabira europskih prijestolnica kulture u Bugarskoj i Italiji,
   budući da:
   Kriteriji iz članka 4. Odluke br. 1622/2006/EZ ispunjeni su u cijelosti,
   DONIJELO JE OVU ODLUKU:
   Članak 1.
   Plovdiv i Matera u Bugarskoj odnosno Italiji imenuju se „europskim prijestolnicama kulture 2019.”.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. svibnja 2015.

            Za Vijeće

            Predsjednica

         M. SEILE

      (1)  SL L 304, 3.11.2006., str. 1.


title: 2003/822/EZ: Odluka Vijeća od 17. studenoga 2003. o pristupanju Europske zajednice Povjerenstvu Codex Alimentarius

text:
               15/Sv. 22

               HR

               Službeni list Europske unije

               40

         32003D0822

               L 309/14

               SLUŽBENI LIST EUROPSKE UNIJE

         ODLUKA VIJEĆA
   od 17. studenoga 2003.
   o pristupanju Europske zajednice Povjerenstvu Codex Alimentarius
   (2003/822/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 37., 95., 133. i članak 152. stavak 4. povezane s prvim podstavkom njegovog članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Cilj je Povjerenstva Codex Alimentarius, inter alia, razviti i uskladiti svjetske zdravstvene standarde i izdati smjernice i preporuke o poljoprivrednim i ribarskim proizvodima, hrani, aditivima hrani i kontaminantima, stočnoj hrani, veterinarskim lijekovima, pesticidima, uključujući označivanje, metode analize i uzorkovanja, etičke kodekse i dobru poljoprivrednu praksu i smjernice higijenske prakse, s ciljem zaštite zdravlja potrošača i osiguravanja dobre prakse u međunarodnoj trgovini. Ti su ciljevi u skladu s ciljevima Europske zajednice u pogledu mjera koje se poduzimaju za zaštitu ljudskog, životinjskog ili biljnog života ili zdravlja ili okoliša i srodnih međunarodnih trgovinskih mjera, i usklađivanja nacionalnog zakonodavstva, posebno u pogledu hrane, aditiva hrani i kontaminanata, uključujući označivanje i metode analize i uzorkovanja, s ciljem osiguravanja slobodnog protoka na unutarnjem tržištu i uvoza iz trećih zemalja.

               (2)

               Od 1994., sa stupanjem na snagu Sporazuma Svjetske trgovinske organizacije (WTO, World Trade Organization), a posebno Sporazuma o primjeni sanitarnih i fitosanitarnih mjera (Sporazum SPS, Application of Sanitary and Phytosanitary Measures) i Sporazuma o tehničkim preprekama u trgovini (Sporazum TBT, Technical Barriers to Trade), standardi, smjernice i preporuke Codex Alimentariusa stekle su veću pravnu relevantnost na temelju pozivanja na Codex Alimentarius u Sporazumima WTO-a i pretpostavke usklađenosti relevantnih nacionalnih mjera koje se temelje na takvim standardima, smjernicama ili preporukama donesenima od strane Povjerenstva Codex Alimentarius.

               (3)

               Europska zajednica trebala bi moći izvršavati svoju nadležnost i odigrati svoju ulogu u pripremama, pregovorima i usvajanju standarda, smjernica ili preporuka od strane Povjerenstva Codex Alimentarius i njegovih pomoćnih tijela. Pristupanje Europske zajednice kao punopravnog člana Codex Alimentariusa, uz njegove države članice, nužno je kako bi se osiguralo da se primarni zdravstveni i drugi interesi Europske zajednice i njezinih država članica uzmu u obzir za vrijeme priprema, pregovora i usvajanja tih standarda, smjernica ili preporuka ili drugih odredbi od strane Povjerenstva Codex Alimentarius.

               (4)

               Pristupanje Europske zajednice kao punopravne članice Codex Alimentariusa trebalo bi pomoći u jačanju povezanosti između standarda, smjernica ili preporuka i drugih odredbi koje je usvojilo Povjerenstvo Codex Alimentarius i drugih relevantnih međunarodnih obveza Europske zajednice.

               (5)

               26. studenoga 1991. Europska zajednica postala je članica, uz države članice, Organizacije za hranu i poljoprivredu (FAO, Food and Agriculture Organisation).

               (6)

               Članak 2. Statuta Povjerenstva Codex Alimentarius daje pravo Europskoj zajednici, kao članici FAO-a, da postane i punopravna članica Povjerenstva Codex Alimentarius.

               (7)

               Odlukom od 21. prosinca 1993. Vijeće je ovlastilo Komisiju da pregovara o uvjetima i načinima pristupanja Europske zajednice kao punopravne članice Povjerenstvu Codex Alimentarius na temelju nadležnosti Europske zajednice, njezinog položaja u FAO-u i uzimajući u obzir predmet i pojedinačna obilježja Povjerenstva Codex Alimentarius.

               (8)

               Prava i obveze Organizacija članica FAO-a mogu se primjenjivati, mutatis mutandis, na članstvo Europske zajednice u Povjerenstvu Codex Alimentarius, te su već donesene odgovarajuće odluke u vezi s potrebnim prilagodbama odgovarajućih odredaba Poslovnika Povjerenstva Codex Alimentarius i njegovih pomoćnih tijela.

               (9)

               Ishod pregovora koje vodi Europska komisija smatra se zadovoljavajućim uzimajući u obzir interese Europske zajednice i njezinih država članica i pojedinačna obilježja Povjerenstva Codex Alimentarius.

               (10)

               Nužno je osigurati praktična rješenja u vezi sa sudjelovanjem Europske zajednice i njezinih država članica u radu Povjerenstva Codex Alimentarius i njegovih pomoćnih tijela na način koji će vjerojatno osigurati najveću moguću korist za Europsku zajednicu i njezine države članice od pristupanja Zajednice Povjerenstvu Codex Alimentarius.

               (11)

               S obzirom na gore navedena razmatranja, sada je prikladno da Europska zajednica pristupi Povjerenstvu Codex Alimentarius.

               (12)

               Opće uprave FAO-a i WHO-a odobrile su izmjene Poslovnika prihvaćenog na 26. sjednici Povjerenstva Codex Alimentarius od 30. lipnja 2003., omogućivši regionalnim organizacijama za gospodarsku integraciju da postanu članice Codexa,

         ODLUČILO JE:
   Članak 1.
   1.   Europska zajednica će podnijeti zahtjev za pristupanje Povjerenstvu Codex Alimentarius, popraćen formalnim instrumentom prema kojim ona prihvaća obveze iz statuta Povjerenstva Codex Alimentarius koje su na snazi u vrijeme pristupanja (Prilog I. ovoj Odluci) i jedinstvenu Deklaraciju o izvršavanju nadležnosti (Prilog II. ovoj Odluci).
   2.   Predsjednik Vijeća odgovoran je za dovršavanje postupaka nužnih za provedbu gore navedenog.
   Članak 2.
   Dogovor između Vijeća i Komisije u vezi s pripremom za sastanke i izjave Codex Alimentariusa i ostvarivanje prava glasa, priložen kao Prilog III. ovoj Odluci, primjenjivat će se između Komisije, Vijeća i država članica.

      Sastavljeno u Bruxellesu 17. studenoga 2003.

            Za Vijeće

            Predsjednik

         G. ALEMANNO

      (1)  Mišljenje od 7. studenoga 2001. (još nije objavljeno u Službenom listu).
   PRILOG I.
   Instrument pristupanja Povjerenstvu Codex Alimentarius
   Poštovani gospodine,
   čast mi je obavijestiti Vas da je Europska zajednica, kao članica FAO-a, odlučila zatražiti pristupanje Povjerenstvu Codex Alimentarius. Stoga Vas molim da prihvatite ovaj instrument, kojim Europska zajednica prihvaća izmijenjeni Poslovnik Povjerenstva Codex Alimentarius, u skladu s njegovim pravilom II., i jedinstvenu Deklaraciju Europske zajednice o izvršavanju nadležnosti.
   Europska zajednica službeno i bez zadrške prihvaća obveze koje proizlaze iz njezinog članstva u Povjerenstvu Codex Alimentarius, kako je navedeno u Statutu Povjerenstva Codex Alimentarius, i svečano se obvezuje vjerno i savjesno ispunjavati obveze na snazi u vrijeme njezinog pristupanja.
   S najdubljim poštovanjem,
   Alessandro PIGNATTI

      Vršitelj dužnosti predsjednika Vijeća Europske unije

      Predsjedavajući, Odbor stalnih zastupnika

   (Dio I.)

               g. Diouf

               Glavni direktor

               Organizacija za hranu i poljoprivredu UN-a

               Via delle Terme di Caracalla

               I-00100 Rim

         PRILOG II.

      Jedinstvena Deklaracija Europske zajednice o izvršavanju nadležnosti sukladno pravilu IV. Poslovnika Povjerenstva Codex Alimentarius
      Ova Deklaracija određuje izvršavanje nadležnosti između Europske zajednice i njezinih država članica u pitanjima obuhvaćenim instrumentima kojima se uspostavlja Povjerenstvo Codex Alimentarius. Ona ne utječe na dogovore oko nastupanja u vezi sa Zajednicom i njezinim državama članicama.
      Ova se Deklaracija primjenjuje na sve sastanke Povjerenstva Codex Alimentarius i svih njegovih pomoćnih tijela, osim ako Europska zajednica odluči ili ako drugi član Codex Alimentariusa zatraži sastanak radi izdavanja posebne izjave u pogledu bilo koje točke dnevnog reda.
      U slučaju da se dolje opisani opseg raspodjele nadležnosti između Europske zajednice i njezinih država članica promijeni, ova će se Deklaracija ažurirati u skladu s time.
      1.   NADLEŽNOST EUROPSKE ZAJEDNICE
      Kao opće pravilo, Europska zajednica ima isključivu nadležnost nad točkama dnevnog reda koje se tiču usklađivanja standarda o određenim poljoprivrednim proizvodima, hrani, aditivima hrani, kontaminantima, veterinarskim lijekovima, pesticidima, ribi i ribljim proizvodima, uključujući označivanje, metode analize i uzorkovanja, kao i kodekse i smjernice higijenske prakse, u onoj mjeri u kojoj je zakonodavstvo Zajednice u potpunosti ili u velikoj mjeri uskladilo relevantna mjesta u tim područjima, kao i pitanja međunarodne trgovine u toj mjeri da su povezana s ciljevima Povjerenstva Codex Alimentarius, ponajprije sa zaštitom zdravlja potrošača i osiguravanjem fer prakse u trgovini hranom.
      2.   NADLEŽNOST DRŽAVA ČLANICA
      Kao opće pravilo, države članice Europske zajednice imaju nadležnost nad točkama dnevnog reda koje se tiču organizacijskih pitanja (npr. pravna ili pitanja proračuna) i proceduralnih pitanja (npr. izbor predsjedavajućih, usvajanje dnevnog reda, usvajanje izvješća).
      3.   NADLEŽNOST DRŽAVA ČLANICA I ZAJEDNICE
      I Europska zajednica i njezine države članice imaju a priori nadležnost u sljedećim područjima, u mjeri u kojoj mjere predviđene u tim područjima spadaju u opseg djelovanja Codex Alimentariusa i u slučajevima ako Zajednica ima ovlasti uskladiti, ali su ta područja samo djelomično usklađena:

                  (a)

                  poljoprivredna politika općenito, uključujući usklađivanje standarda za život i zdravlje životinja i biljaka (članci 32. do 38. Ugovora o EZ-u);

                  (b)

                  približavanje odredaba propisanih zakonima, uredbom ili upravnim djelovanjem država članica u područjima koja se tiču života ili zdravlja ljudi, životinja ili biljaka (članci 94. i 95. Ugovora o EZ-u);

                  (c)

                  mjere politike javnog zdravstva (članak 152. Ugovora o EZ-u) i mjere za zaštitu potrošača (članak 153. Ugovora o EZ-u);

                  (d)

                  politika o istraživanju i tehnološkom razvoju (članci 163. do 173. Ugovora o EZ-u);

                  (e)

                  politika zaštite okoliša (članci 174. do 176. Ugovora o EZ-u);

                  (f)

                  razvojna politika (članci 177. do 181. Ugovora o EZ-u);

                  (g)

                  druge politike Europske zajednice koje se mogu ticati, pa i djelomično, pojedine aktivnosti Povjerenstva Codex Alimentarius.

   PRILOG III.

      Dogovor između Vijeća i Komisije s obzirom na pripremu za sastanke i izjave Codex Alimentariusa i ostvarivanje prava glasa
      1.   Opseg primjene koordinacijskog postupka

      Ovi će se koordinacijski postupci primjenjivati na svaki sastanak Povjerenstva Codex Alimentarius ili svakog njegovog pomoćnog tijela, uključujući radne skupine, te na odgovore na cirkularna pisma.
      2.   Cirkularna pisma Codex Alimentariusa

                  2.1.

                  S ciljem poštivanja roka za odgovor na cirkularna pisma Codexa, Komisija, u redovitim vremenskim razmacima koji ne prelaze dva mjeseca, šalje državama članicama tablicu u kojoj se zasebno navode sva predviđena, najavljena i očekivana cirkularna pisma, označujući ona cirkularna pisma za koja namjerava pripremiti nacrt zajedničkog odgovora u ime Zajednice te vremenski okvir u kojem će to biti učinjeno te dajući što je više moguće svoje mišljenje o statusu nadležnosti za svako od njih.

                  2.2.

                  Kada Komisija naznači da je potrebno pripremiti zajednički odgovor, države članice će se suzdržati od izravnog odgovranja na naznačena cirkularna pisma Codexa, ali mogu ukazati Komisiji na specifične teme ili točke koje za njih predstavljaju problem te stav koji predlažu da se zauzme u odgovoru.

                  2.3.

                  Komisija će pripremiti nacrt zajedničkog odgovora uzimajući u obzir naznake država članica te će nacrt žurno poslati državama članicama radi daljnjih komentara, putem nacionalnih Codex kontaktnih točaka ili bilo koje određene točke koju navedu države članice. Komisija će, na temelju primljenih komentara, pripremiti reviziju zajedničkog odgovora, naznačujući primljene komentare i objašnjavajući tamo gdje je to moguće zašto neki od njih nisu uzeti u obzir.

                  2.4.

                  Država članica također može ukazati Komisiji na to da je na neko određeno cirkularno pismo potrebno dati zajednički odgovor. U takvom slučaju Komisija će pripremiti nacrt odgovora uz tehničku pomoć te države članice.

                  2.5.

                  Kada Komisija ocijeni kako nije nužno pripremati zajednički odgovor, države članice imaju pravo izravno odgovoriti na cirkularna pisma Codexa za koja nije predviđen zajednički odgovor. Međutim, u tom slučaju, države članice koje namjeravaju izravno poslati komentare šalju nacrt drugim državama članicama i Komisiji prije nego što ga pošalju Codexu kako bi bile sigurne da nema protivljenja Komisije niti bilo koje druge države članice.

                  2.6.

                  Komisija i države članice učinit će ozbiljan napor kako bi postigle zajedničko stajalište što je prije moguće. Ako je nacrt zajedničkog odgovora prihvatljiv državama članicama, bit će poslan tajništvu Codex Alimentariusa. No, ako i dalje postoji znatan stupanj neslaganja u mišljenjima, Komisija će poslati nacrt tajništvu Vijeća u svrhu organiziranja koordinacijskog sastanka radi rješavanja preostalih nesuglasica, te će se primjenjivati odgovarajući postupak utvrđen u odjeljku 3. dolje.

            3.   Koordinacijski postupak u Vijeću

      3.1.   Radi pripreme za bilo koji sastanak Codex Alimentariusa, koordinacijski će se sastanci održavati:

                  —

                  u Bruxellesu, unutar nadležne Radne skupine Vijeća (obično Radna skupina Codex Alimentariusa), što je ranije moguće i onoliko puta koliko je potrebno prije sastanka Codex Alimentariusa, te, dodatno,

                  —

                  na licu mjesta, posebno na početku i, ako je potrebno, za vrijeme i na kraju sastanka Codex Alimentariusa, a daljnji će se koordinacijski sastanci sazivati kada god za to bude postojala potreba kroz niz sastanaka.

            3.2.   Na koordinacijskim sastancima će se postići dogovor o izjavama koje će biti dane samo u ime Zajednice ili u ime Zajednice i njezinih država članica. Izjave koje će se dati samo u ime država članica nisu dijelom koordinacije Zajednice kao takve, ali mogu, naravno, također biti podložne koordinaciji na tim sastancima ako se države članice s time slože.
      Stajalište Zajednice ili zajednička stajališta obično se usuglašavaju u obliku pregovaračkog stajališta, izjave ili nacrta izjave. Kada se u tom dogovoru navodi „izjava”, treba se smatrati da se odnosi i na druge oblike o kojima je usuglašeno stajalište Zajednice ili zajedničko stajalište.
      3.3.   Komisija će po primitku poslati svaki dnevni red sastanka Codex Alimentariusa tajništvu Vijeća da ga proslijedi državama članicama uz priloženu naznaku točaka dnevnog reda o kojima se namjerava dati izjava te naznaku o tome hoće li ta izjava biti dana u ime Zajednice ili Zajednice i njezinih država članica.
      U slučaju točaka dnevnog reda za koje može biti nužno donijeti odluku konsenzusom ili glasovanjem na sastanku Codex Alimentariusa, Komisija će naznačiti treba li glasovati Zajednica ili njezine države članice.
      3.4.   Komisija će poslati nacrte izjava i dokumente o stajalištima tajništvu Vijeća da ih proslijedi državama članicama što je prije moguće, ali barem jedan tjedan prije koordinacijskog sastanka. Pri pripremi nacrta izjava ili dokumenata o stajalištima, Komisija će se osloniti na tehničku stručnost država članica. Tajništvo Vijeća će osigurati da se nacrti izjava prenose brzo putem nacionalnih Codex kontaktnih točaka ili bilo koje točke koju odrede države članice.
      3.5.   Na koordinacijskim sastancima odlučit će se o provedbi odgovornosti s obzirom na izjave i glasovanje u vezi sa svakom točkom dnevnog reda sastanka Codex Alimentariusa, o čemu može biti dana izjava ili se očekuje glasovanje.
      3.6.   Komisija će unaprijed obavijestiti države članice o koordinacijskim sastancima, putem tajništva Vijeća, o:

                  (a)

                  svojim prijedlozima u vezi s provedbom odgovornosti na pojedinoj temi;

                  (b)

                  svojim prijedlozima u vezi s izjavama o pojedinoj temi.

            3.7.   Ako se Komisija i države članice na koordinacijskim sastancima unutar nadležne radne skupine Vijeća ili na licu mjesta ne mogu složiti oko zajedničkog stajališta, između ostalog i zbog neslaganja oko podjele nadležnosti, u pogledu pitanja iz podtočaka (a) i (b) točke 3.6., predmet će biti upućen Vijeću stalnih zastupnika koje odlučuje većinom utvrđenom u relevantnom pravu Zajednice koje se odnosi na pitanje koje se razmatra.
      3.8.   Odluke iz stavka 3.7. ne dovode u pitanje nadležnost Zajednice i nadležnost njezinih država članica u područjima koja se razmatraju.
      3.9.   Ako se pokaže nemogućim da Komisija na vrijeme pripremi izjave za koordinacijski sastanak (zbog neraspoloživosti dokumentacije Codex Alimentariusa), Komisija će državama članicama, barem jedan tjedan prije sastanka Codex Alimentariusa, dati nacrt glavnih elemenata stajališta Zajednice ili zajedničkog stajališta i izjave koja se u skladu s time treba dati. Ako je nužno, u iznimnim okolnostima, na koordinacijskom sastanku na licu mjesta ponovo će se, s predstavnicima Komisije i država članica prisutnima na sastanku, preispitati ti elementi i izjava.
      3.10.   Ako za vrijeme sastanaka Codex Alimentariusa dođe do potrebe za sastavljanjem izjave kao odgovora na razvoj ili dinamiku pregovora od strane predstavnika Zajednice u ime Zajednice ili u ime Zajednice i njezinih država članica, nacrt izjave bit će usuglašen na licu mjesta te će se primijeniti odgovarajući dio stavka 3.9.
      3.11.   Za vrijeme rasprava Codexa, u svrhu reagiranja na prijedloge koji nisu pokriveni usuglašenim stajalištem Zajednice, države članice i Komisija, nakon odgovarajućeg usklađivanja tamo gdje je to moguće, mogu predložiti prvi odgovor i istražiti alternativne mogućnosti bez preuzimanja formalne obveze. Komisija i države članice će obratiti punu pozornost na uspostavljeno stajalište Zajednice i njegove temeljne argumente, te će se usklađivati na licu mjesta što je prije moguće kako bi potvrdile ili promijenile privremena stajališta.
      4.   Izjave i glasovanje na sastancima Codex Alimentariusa

                  4.1.

                  Ako se točka dnevnog reda bavi temama u isključivoj nadležnosti Zajednice, Komisija govori i glasuje za Zajednicu. Nakon odgovarajućeg usklađivanja, države članice mogu također govoriti kako bi podržale i/ili razvile stajalište Zajednice.

                  4.2.

                  Ako se točka dnevnog reda bavi temama u isključivoj nacionalnoj nadležnosti, države članice govore i glasuju.

                  4.3.

                  Ako se točka dnevnog reda bavi temama koje sadrže elemente i u nacionalnoj nadležnosti i u onoj Zajednice, Predsjedništvo i Komisija iznose zajedničko stajalište. Nakon odgovarajućeg usklađivanja, države članice mogu govoriti kako bi podržale i/ili razradile zajedničko stajalište. Države članice ili Komisija, kako je prikladno, glasovat će u ime Zajednice i njezinih država članica u skladu sa zajedničkim stajalištem. Odluka o tome tko će glasovati donosi se u svjetlu toga čija je nadležnost prevladavajuća (npr. uglavnom nadležnost država članica ili uglavnom nadležnost Zajednice).

                  4.4.

                  Ako se točka dnevnog reda bavi temama koje sadrže elemente i u nacionalnoj nadležnosti i u onoj Zajednice, a Komisija i države članice nisu se uspjele složiti oko zajedničkog stajališta kako se navodi u točki 3.7., države članice mogu govoriti i glasovati o temama koje nesumnjivo spadaju u njihovu nadležnost. U skladu s poslovnikom Codex Alimentariusa, Komisija može govoriti i glasovati o temama koje nesumnjivo jesu u nadležnosti Zajednice i za koje je usvojeno stajalište Zajednice.

                  4.5.

                  Za teme za koje ne postoji dogovor između Komisije i država članica o raspodjeli nadležnosti, ili gdje nije bilo moguće postići većinu potrebnu za stajalište Zajednice, učinit će se najveći mogući napori kako bi se situacija razjasnila ili postiglo stajalište Zajednice. U očekivanju toga, i nakon odgovarajućeg usklađivanja, države članice i/ili Komisija, kako je prikladno, imali bi pravo govoriti pod uvjetom da izneseno stajalište bude u skladu s politikom Zajednice i prethodnim stajalištima Zajednice, te u skladu s pravom Zajednice.

                  4.6.

                  U prve dvije godine od pristupanja Zajednice Povjerenstvu Codex Alimentarius, rezultati koordinacijskih sastanaka u nadležnoj radnoj skupini Vijeća o izvršavanju odgovornosti u pogledu izjava i glasovanja u vezi sa svakom točkom dnevnog reda sastanka Codex Alimentariusa, bit će poslani tajništvu Codex Alimentariusa. Nakon početnog dvogodišnjeg razdoblja, donesena jedinstvena opća Deklaracija smatrat će se primjenjivom, osim ako postoji poseban zahtjev za objašnjenjem od strane druge članice Codex Alimentariusa ili ako je drukčije odlučeno u nadležnoj radnoj skupini Vijeća.

                  4.7.

                  Unutar okvira stavka 4.1. ili 4.3., ako država članica ima pitanja od posebne važnosti u pogledu ovisnih područja, a ta se pitanja ne mogu riješiti u zajedničkom stajalištu ili u stajalištu Zajednice, ta država članica zadržava pravo glasovanja i govorenja u vezi sa svojim ovisnim područjima, imajući na umu interes Zajednice.

            5.   Skupine za izradu nacrta i radne skupine

                  5.1.

                  Države članice i Komisija imaju pravo dobrovoljno sudjelovati i govoriti u skupinama za izradu nacrta i u radnim skupinama Codex Alimentariusa, što su tehnički neformalni sastanci kojima prisustvuju samo neke članice Codex Alimentariusa i na kojima se ne donose nikakve formalne odluke. Predstavnici država članica i Komisije činit će ozbiljne napore da postignu suglasnost o stajalištu i da ga brane na raspravama u skupinama za izradu nacrta i radnim skupinama.

                  5.2.

                  Predstavnici Komisije i država članica koji sudjeluju u skupinama za izradu nacrta i radnim skupinama Codexa, ne dovodeći u pitanje nadležnost, odmah obavješćuju druge države članice o izvješćima o nacrtima koje je sastavio izvjestitelj skupine te se usklađuju s državama članicama u pogledu stajališta koje će se zauzeti. U odsustvu posebnog usklađivanja o izvješćima o nacrtima, predstavnici Komisije ili država članica u sastavljačkim i radnim skupinama za orijentaciju koristit će usklađene izjave i rasprave koordinacijskih sastanaka, kako je naznačeno u odjeljku 4.

            6.   Preispitivanje dogovora

      Na zahtjev države članice ili Komisije, dogovor će se preispitati, uzimajući u obzir iskustvo stečeno njegovom primjenom.


title: 86/559/EEZ: Odluka Vijeća od 15. rujna 1986. o sklapanju Sporazuma u obliku razmjene pisama između Europske ekonomske zajednice i Švicarske Konfederacije o poljoprivredi i ribarstvu

text:
               03/Sv. 030

               HR

               Službeni list Europske unije

               29

         31986D0559

               L 328/98

               SLUŽBENI LIST EUROPSKE UNIJE

               15.09.1986.

      ODLUKA VIJEĆA

   od 15. rujna 1986.
   o sklapanju Sporazuma u obliku razmjene pisama između Europske ekonomske zajednice i Švicarske Konfederacije o poljoprivredi i ribarstvu
   (86/559/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da treba odobriti Sporazume u obliku razmjene pisama između Europske ekonomske zajednice i Švicarske Konfederacije o poljoprivredi i ribarstvu, kako bi se uzelo u obzir pristupanje Kraljevine Španjolske i Portugalske Republike Zajednici,
   ODLUČILO JE:
   Članak 1.
   Ovime se, u ime Zajednice, odobravaju Sporazumi u obliku razmjene pisama između Europske ekonomske zajednice i Švicarske Konfederacije o poljoprivredi i ribarstvu.
   Tekstovi razmjene pisama priloženi su ovoj Odluci.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazume kako bi oni obvezivali Zajednicu.

      Sastavljeno u Bruxellesu 15. rujna 1986.

            Za Vijeće

            Predsjednik

         G. HOWE


title: Odluka Komisije (EU) 2015/547 оd 1. travnja 2015. o sigurnosnim zahtjevima koje europske norme moraju ispuniti za kamine bez priključka na dimnjak koji kao gorivo koriste alkohol u skladu s Direktivom 2001/95/EZ Europskog parlamenta i Vijeća o općoj sigurnosti proizvoda  Tekst značajan za EGP

text:
               2.4.2015

               HR

               Službeni list Europske unije

               L 90/14

         ODLUKA KOMISIJE (EU) 2015/547
   оd 1. travnja 2015.
   o sigurnosnim zahtjevima koje europske norme moraju ispuniti za kamine bez priključka na dimnjak koji kao gorivo koriste alkohol u skladu s Direktivom 2001/95/EZ Europskog parlamenta i Vijeća o općoj sigurnosti proizvoda
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Proizvodi koji su u skladu s nacionalnim normama u koje su prenesene europske norme sastavljene u skladu s Direktivom 2001/95/EZ i navedene u Službenom listu Europske unije smatraju se sigurnima.

               (2)

               Potrebno je sastaviti europske norme na temelju zahtjeva kojima se osigurava da proizvodi koji su u skladu s normama zadovoljavaju zahtjev o općoj sigurnosti proizvoda utvrđen člankom 3. Direktive 2001/95/EZ.

               (3)

               Za kamine bez priključka na dimnjak koji kao gorivo koriste alkohol ne postoje nikakve europske norme iako su prema postojećim istraživanjima s njima povezane različite opasnosti (2)
                   (3). Mnogi su modeli projektirani s odvojivim spremnicima goriva koji se nalaze u komori unutar kamina, što znači da se gorivo može proliti unutar komore. Nakon toga može doći do isparavanja, porasta temperature i zapaljenja goriva, što uzrokuje naglo izgaranje. Brzo širenje plamena može ugroziti korisnika, izazvati opekline i zapaliti okolne materijale. Dodavanje goriva u kamin koji kao gorivo koristi etanol dok je još vruć vrlo je opasno jer etanol može brzo ishlapiti, zapaliti se i uzrokovati eksploziju. Samostojeći podni modeli mogu se postaviti preblizu zapaljivih materijala i tako izazvati požare. Nepravilna ugradnja zidnih izvedbi kamina može uzrokovati pregrijavanje, što može dovesti do odvajanja kamina od zida dok je još u uporabi (4). Kod samostojećih podnih modela postoji i rizik od prevrtanja. Ako se to dogodi, gorivo se može izliti iz kamina, što će dovesti do širenja plamena u prostoriji.

               (4)

               Izgaranje goriva u kaminima bez priključka na dimnjak koji kao gorivo koriste alkohol može ugroziti zdravlje ljudi. Ako dođe do nepotpunog izgaranja, stvara se otrovni ugljikov monoksid. Ako dođe do potpunog izgaranja, stvara se ugljikov dioksid, koji je opasan za zdravlje i može dovesti do hiperventilacije.

               (5)

               Nadalje, za ugradnju kamina bez priključka na dimnjak ne zahtijeva se pregled nadležnih tijela.

               (6)

               Stoga je primjereno utvrditi zahtjeve potrebne kako bi se osiguralo da kamini bez priključka na dimnjak koji kao gorivo koriste alkohol ispunjavaju opće sigurnosne zahtjeve kako je utvrđeno člankom 3. Direktive 2001/95/EZ.

               (7)

               Mjere predviđene ovom Odlukom u skladu su s mišljenjem Odbora za opću sigurnost proizvoda,

         DONIJELA JE OVU ODLUKU:
   Članak 1.
   Definicija
   Za potrebe ove Odluke primjenjuje se sljedeća definicija:

               „Kamin bez priključka na dimnjak koji kao gorivo koristi alkohol” znači uređaj koji:

                           (a)

                           je osmišljen kako bi se sagorijevanjem alkohola dobio dekorativan plamen, ali je neprimjeren kao glavni izvor grijanja; i

                           (b)

                           nije namijenjen spajanju na dimnjak.

         Članak 2.
   Područje primjene
   Ova se Odluka primjenjuje na sve kućne kamine bez priključka na dimnjak i na njihov pribor ako su namijenjeni uporabi u zatvorenom prostoru. Ova se Odluka ne primjenjuje na kamine s volumenom komore za gorivo ispod 0,2 l posebno projektirane za kuhanje ili grijanje hrane.
   Članak 3.
   Sigurnosni zahtjevi
   Posebni sigurnosni zahtjevi za kamine bez priključka na dimnjak koji kao gorivo koriste alkohol iz članka 1. koje trebaju ispuniti europske norme na temelju članka 4. Direktive 2001/95/EZ utvrđeni su u Prilogu ovoj Odluci.
   Članak 4.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 1. travnja 2015.

            Za Komisiju

            Predsjednik

         Jean-Claude JUNCKER

      (1)  SL L 11, 15.1.2002., str. 4.

      (2)  Storesund A. K., Mai T. T. & Sesseng C., 2010., „Ethanol-fuelled, flue-less fireplaces. An evaluation”, SINTEF. http://nbl.sintef.no/publication/lists/docs/NBL_A09127.pdf.

      (3)  http://www.sik.dk/content/download/5561/77087/version/1/file/Report+-+Bio+fireplaces+-+v5-3+(2).pdf.

      (4)  http://www.cpsc.gov/CPSCPUB/PREREL/prhtml11/11164.html.

      PRILOG

         POSEBNI SIGURNOSNI ZAHTJEVI VEZANI UZ KAMINE BEZ PRIKLJUČKA NA DIMNJAK KOJI KAO GORIVO KORISTE ALKOHOL

      1.1.   Tehnički i konstrukcijski zahtjevi

         Opći zahtjevi

      Kamini bez priključka na dimnjak koji kao gorivo koriste alkohol za uporabu u kućanstvu moraju imati najveću potrošnju goriva koja odgovara toplinskoj izlaznoj snazi od 4,5 kW.
      Kamini bez priključka na dimnjak koji kao gorivo koriste alkohol moraju biti izrađeni od materijala koji se ne mogu deformirati na najvećim dopuštenim temperaturama navedenima u odjeljku „Temperature površine”. Ti materijali moraju imati dovoljnu otpornost na prevladavajuće toplinske, mehaničke i kemijske uvjete.
      Ako se koriste zasloni za zaštitu od plamena, njihova konstrukcija i način ugradnje na kamin moraju biti takvi da mogu izdržati temperature kojima su izloženi.
      Korištenje ukrasnih elemenata, npr. keramičkih drva ili oblutaka, nije dopušteno u području u dodiru s plamenom.
      Kamini bez priključka na dimnjak koji kao gorivo koriste alkohol moraju biti projektirani na način da spriječe slučajno ponovno paljenje i povratni plamen.
      Izgaranje goriva u kaminima bez priključka na dimnjak koji kao gorivo koriste alkohol ne smije ugroziti zdravlje ljudi.
      Kamini bez priključka na dimnjak koji kao gorivo koriste alkohol moraju biti konstruirani tako da se spriječi skupljanje razlivenog goriva u zatvorenom prostoru unutar uređaja, gdje bi moglo ishlapiti i uzrokovati eksploziju.
      Uređaj mora biti izrađen na način da se izbjegne bilo kakvo istjecanje goriva.

         Stabilnost

      Nenamjerno pomicanje ili naginjanje kamina bez priključka na dimnjak koji kao gorivo koriste alkohol tijekom rada ne smije ugroziti sigurnost.
      Uređaji na kotačima moraju biti opremljeni kočnicama koje se mogu blokirati i kojima se jednostavno rukuje.
      Samostojeći kamini bez priključka na dimnjak koji kao gorivo koriste alkohol podliježu ispitivanju stabilnosti pri udaru. Ako kamin ne prođe to ispitivanje, mora biti izrađen na način da bude siguran u svakom trenutku.
      Fiksni uređaji također podliježu ispitivanju stabilnosti pri udaru. Zidne kuke moraju biti izrađene tako da se spriječi skidanje uređaja s kuka ako se nenamjerno gurne prema gore.

         Dodatna oprema (npr. kotači ili ručke) za lakše premještanje kamina

      Kamini bez priključka na dimnjak koji kao gorivo koriste alkohol s kotačima i/ili ručkama koje služe za njihovo premještanje moraju biti projektirani tako da prije premještanja kamina treba ugasiti plamen.

         Paljenje

      Prilikom paljenja kamina bez priključka na dimnjak koji kao gorivo koristi alkohol korisnik mora moći biti na sigurnoj vodoravnoj udaljenosti od uređaja. Druga je mogućnost da kamin bude opremljen sigurnom ugrađenom napravom za paljenje.

         Postupci nakon paljenja

      Kamin bez priključka na dimnjak koji kao gorivo koristi alkohol mora gorjeti stabilnim plamenom koji ne stvara čađu. Kada je upaljen, potrošnja goriva mora ostati stabilna i ne smije postojati rizik od otklona plamenika.

         Gašenje

      Korisnik mora moći u svakom trenutku sigurno ugasiti kamin bez priključka na dimnjak koji kao gorivo koristi alkohol.

         Ponovno paljenje

      Konstrukcija kamina bez priključka na dimnjak koji kao gorivo koristi alkohol mora omogućivati sigurno ponovno paljenje uređaja čak i ako spremnik nije pun.

         Sprečavanje ponovnog paljenja u nesigurnim uvjetima

      Kamin bez priključka na dimnjak koji kao gorivo koristi alkohol ne može se ponovno upaliti dok temperatura svih dijelova uređaja, uključujući plamenik, ne padne na 60 °C (sigurna temperatura) ili manje. Upute za uporabu moraju uključivati podatke o vremenu koje je potrebno da se kamin dovoljno ohladi kako bi se mogao sigurno ponovno upaliti, tako da korisnik ne bude u iskušenju ponovno ga silom upaliti neovlaštenim interveniranjem na sigurnosnom uređaju za sprečavanje ponovnog paljenja na nesigurnim temperaturama.

         Punjenje i ponovno punjenje

      Konstrukcija kamina bez priključka na dimnjak koji kao gorivo koristi alkohol mora osiguravati sigurno punjenje i ponovno punjenje kamina i onemogućiti ponovno punjenje kamina tijekom rada.
      Upute za uporabu koje se isporučuju uz kamine bez priključka na dimnjak koji kao gorivo koriste alkohol moraju obavješćivati korisnike da se spremnik ne smije napuniti tijekom rada. Ta informacija mora biti jasno izložena i na nju treba skrenuti pozornost korisnika. Osim toga, ista informacija mora biti navedena i na odgovarajućim naljepnicama s upozorenjima na samom uređaju.

         Dostupne površine

      Ako je kamin ugrađen u skladu s uputama za ugradnju koje je dostavio proizvođač, mora biti onemogućeno da korisnik slučajno dođe u dodir s plamenom, plamenikom ili bilo kojom drugom aktivnom površinom kamina.

         Temperature površine

      Dostupne površine, uz iznimku aktivnih površina, ne smiju se zagrijati na nesigurne temperature tijekom rada kamina bez priključka na dimnjak koji kao gorivo koristi alkohol.
      Porast temperature (mjereno od početne temperature prilikom paljenja) površina koje nisu namijenjene tome da ih korisnik dodiruje kada je kamin u uporabi ne smije prelaziti:

                  —

                  60 K za metal ili metalne površine,

                  —

                  65 K za emajlirane metalne površine,

                  —

                  80 K za staklene i keramičke površine,

                  —

                  100 K za plastične površine, i

                  —

                  70 K za površine izrađene od bilo kojeg drugog materijala.

            Porast temperature (mjereno od početne temperature prilikom paljenja) površina koje su namijenjene tome da ih korisnik dodiruje kada je kamin u uporabi, tj. onih površina koje eventualno mora dodirivati kako bi upravljao kaminom, ne smije prelaziti:

                  —

                  35 K za metal ili metalne površine,

                  —

                  45 K za emajlirane metalne površine i keramičke površine, i

                  —

                  60 K za površine izrađene od plastike ili drugih sličnih materijala.

            Te granične vrijednosti vrijede i za površine i zračni prostor unutar 50 mm od područja plamena.
      Staklene površine (npr. zasloni) i njihovi dijelovi za koje se može opravdano pretpostaviti da su vrući zbog njihove blizine otvorenom plamenu izuzeti su od navedenih zahtjeva.
      Na točki dodira s podom ili stolom temperatura na površini kamina ne smije prelaziti temperaturu prostorije za više od 65 °C.
      Uz uvjet da se temperatura prostorije ne smije prijeći za više od 65 K, maksimalna temperatura, koja se ni u kojem slučaju ne smije prijeći, utvrđena je kako slijedi: na točki dodira s podom ili stolom temperatura postolja kamina ne smije prijeći 85 °C bez obzira na temperaturu prostorije.
      Temperatura površine na zidovima uz kamin ne smije biti veća od temperature prostorije za više od 65 K i nikada ne smije prijeći 85 °C.
      Granične vrijednosti temperature za ručke i kvake kojima se vlasnik koristi pri uobičajenom rukovanju kaminom treba odrediti u skladu s odgovarajućim smjernicama kao što su Cenelec Vodič 29, ovisno o materijalima od kojih su izrađeni. Granične vrijednosti temperature za te dijelove kamina niže su od gore navedenih temperatura.

         Spremnik goriva i sustav goriva

      Najveći kapacitet goriva uređaja ograničava se s obzirom na opasnost od požara i eksplozije.
      Normama se zahtijeva da se sva ispitivanja obavljaju sa spremnikom goriva napunjenim do količine koja je potencijalno najopasnija u toj konkretnoj situaciji.
      Spremnik za gorivo mora biti izrađen tako da se spriječi istjecanje goriva. Istjecanje ili prekomjerno punjenje ne smije ugroziti sigurnost uređaja.
      Sustav goriva, uključujući brtve, mora imati dovoljnu mehaničku čvrstoću da izdrži opterećenja uzrokovana očekivanom uobičajenom uporabom. Mora imati dostatnu otpornost na koroziju da izdrži učinke dugotrajnog izlaganja korištenom gorivu. Konstrukcijom plamenika mora se spriječiti pojava korozije.

         Sigurnost djece

      Kamin bez priključka na dimnjak koji kao gorivo koristi alkohol mora biti projektiran tako da djeca ne mogu doći u dodir s gorivom i/ili plamenom.
      1.2.   Oprema i pribor za ugradnju kamina

         Sustavi za ugradnju

      Sustavi za ugradnju koji se isporučuju s kaminom bez priključka na dimnjak koji kao gorivo koristi alkohol moraju imati dovoljnu mehaničku čvrstoću i otpornost na visoke temperature da sigurno podupiru kamin tijekom njegova očekivanog vijeka trajanja.
      Ako je uređaj konstruiran tako da se može pričvrstiti na pod, zid ili strop, sustav za njegovo pričvršćivanje/montažu mora biti konstruiran i izrađen na način da onemogući da se uređaj slučajno olabavi.

         Zidni utikači i pribor

      Ako su isporučeni zajedno s kaminom bez priključka na dimnjak koji kao gorivo koristi alkohol, zidni utikači i pribor moraju imati odgovarajuću dugoročnu mehaničku čvrstoću i termička svojstva.
      Priručnik za korisnike upozorava korisnika da smije koristiti samo isporučene zidne utikače i pribor ili zidne utikače i pribor s odgovarajućom mehaničkom izdržljivošću i termičkim svojstvima.
      1.3.   Dodatna oprema

      Oprema za sigurno paljenje i gašenje kamina mora biti ugrađena ili isporučena uz uređaj.
      1.4.   Emisije

      Kamini bez priključka na dimnjak koji kao gorivo koriste alkohol moraju biti izrađeni tako da se izbjegne bilo kakav rizik za zdravlje ljudi koji može nastati zbog izgaranja ili drugih emisija. Također treba poduzeti odgovarajuće korake kako bi korisnik postao svjestan tih rizika zahvaljujući upozorenjima postavljenima na samom uređaju i/ili navedenima u korisničkom priručniku.
      Normama bi osobito trebalo obuhvatiti sljedeće:

                  —

                  ugljikov monoksid i ugljikov dioksid (CO, CO2),

                  —

                  dušikove okside kao što su NO, NO2 i NOX,

                  —

                  aldehide, kao što je formaldehid,

                  —

                  hlapive organske spojeve (HOS),

                  —

                  aromatske ugljikovodike, kao što su benzen i policiklički aromatični ugljikovodici (PAU),

                  —

                  čađu i ostale emisije krutih čestica,

                  —

                  emisije nesagorjelog goriva, i

                  —

                  bilo kakve druge relevantne emisije.

            Standardne odredbe koje se odnose na ugljikov monoksid i dušikove okside odražavaju zadnju verziju smjernica Svjetske zdravstvene organizacije (WHO) „Smjernice Svjetske zdravstvene organizacije za kakvoću zraka u zatvorenim prostorima: odabrane onečišćujuće tvari” (1) i kriterije za okoliš i zdravlje (EHC) (2).
      Standardne odredbe koje se odnose na ugljikov dioksid odražavaju Direktivu Komisije 2006/15/EZ (3).
      1.5.   Sigurnosne informacije, priručnik za korisnike i informacije o proizvođaču i uvozniku

         Općenito

      Sigurnosne informacije, zajedno s imenima proizvođača i uvoznika, moraju biti prikazane na kaminu bez priključka na dimnjak koji kao gorivo koristi alkohol, ili na njegovoj ambalaži, ili u uputama za uporabu.
      Norma jasno navodi koje sigurnosne upute moraju biti prikazane na samom proizvodu i koja se upozorenja i upute mogu navesti u uputama za uporabu ili na ambalaži.
      Te se informacije dostavljaju na jeziku (jezicima) zemlje u kojoj se kamin nudi u maloprodaji. Informacije se moraju navesti kao jedan cjelovit odjeljak na svakom jeziku i ne smiju se prekinuti drugim tekstom. Dodatni tekst naveden na drugom jeziku ne smije odvraćati od traženih informacija.
      Podaci koji se pojavljuju na kaminu moraju biti vidljivi, čitljivi i neizbrisivi, bilo napisani na trajnoj naljepnici bilo otisnuti izravno na uređaju.

         Sigurnosne informacije

      Sigurnosne informacije moraju biti vidljivo izložene i jasno priopćene u uputama za uporabu ili na ambalaži te, ako je navedeno u normi, na kaminu bez priključka na dimnjak koji kao gorivo koristi alkohol. Te informacije obuhvaćaju najmanje sljedeće:

                  —

                  „Koristite samo vrste i količine goriva navedene u priručniku za uporabu.”

                  —

                  „Koristite samo u dobro prozračenom prostoru.”

                  —

                  „Nikada ne ulijevajte gorivo u uređaj dok radi ili ako je još vruć.”

                  —

                  „Nikada ne smijete prepuniti spremnik goriva i pažljivo obrišite razliveno gorivo prije paljenja uređaja.”

                  —

                  „Koristite samo u prostoriji bez propuha.”

                  —

                  „Nikada ne palite vruć uređaj.”

                  —

                  „Nikada ne pomičite uređaj ako je upaljen.”

                  —

                  „Malu djecu ili kućne ljubimce nikada ne ostavljajte bez nadzora u blizini upaljenog kamina.”

                  —

                  „Ugradnju, uporabu i održavanje provodite u skladu s uputama proizvođača.”

            Uređaji opremljeni kotačima moraju također uključivati sljedeće upute: „Prije korištenja kamina uvijek blokirajte kočnice.”
      Nadalje, mora biti navedena najmanja sigurna udaljenost od zapaljivih tvari na kojoj se može nalaziti kamin.
      Korisnici se također obavješćuju o konvencijama označivanja goriva, a posebno o informacijama o svojstvima različitih vrsta goriva koje se nalaze na njihovim etiketama.
      Pisane sigurnosne informacije mogu biti popraćene odgovarajućim piktogramima kada norma to dopušta.

         Priručnik za korisnike

      Uz kamin bez priključka na dimnjak koji kao gorivo koristi alkohol isporučuje se i priručnik za korisnike koji uključuje sljedeće informacije:

                  —

                  zahtijevanu (najmanju) udaljenost od komore za sagorijevanje u koju se može ugraditi naprava za paljenje kamina bez priključka na dimnjak koji kao gorivo koristi alkohol,

                  —

                  zahtijevane značajke zida za zidnu montažu kamina bez priključka na dimnjak koji kao gorivo koristi alkohol,

                  —

                  zahtjeve koji se odnose na elemente za pričvršćivanje kamina bez priključka na dimnjak koji kao gorivo koristi alkohol na zid (i samostojeće kamine prema potrebi),

                  —

                  zahtjeve koji se odnose na položaj i strukturno okruženje samostojećih kamina bez priključka na dimnjak koji kao gorivo koriste alkohol, posebno pod i strop, ako je to relevantno, i

                  —

                  zahtjeve koji se odnose na zidove na koje će se ugraditi kamin bez priključka na dimnjak koji kao gorivo koristi alkohol, uključujući konkretno navođenje vrsta zidova kod kojih je potrebna posebna pažnja, npr. zidovi od gipsa ili drveni zidovi.

            Osim toga, priručnik za korisnike pruža informacije o sljedećem:

                  —

                  vrsti (vrstama) goriva koje se može koristiti i aditivima koje to gorivo smije sadržavati kako bi se osiguralo da kamin bez priključka na dimnjak koji kao gorivo koristi alkohol radi sigurno i da se ne premaše najveće dozvoljene emisije,

                  —

                  zahtijevanom prozračivanju prostorije,

                  —

                  minimalnoj sigurnoj udaljenosti od zapaljivih materijala na koju se može postaviti kamin, i

                  —

                  minimalnoj veličini prostorije ili minimalnoj površini poda.

            Nadalje, u priručniku za korisnika mora se:

                  —

                  objasniti kako se unosi gorivo u kamin bez priključka na dimnjak koji kao gorivo koristi alkohol (i upozoriti korisnike da ne ulijevaju gorivo u vruć kamin),

                  —

                  objasniti kako sigurno pohranjivati gorivo i navesti ograničenja za skladištenje u zatvorenom prostoru koje nameće nacionalno i/ili regionalno zakonodavstvo u zemlji u kojoj je uređaj stavljen na tržište,

                  —

                  objasniti kako ugasiti kamin bez priključka na dimnjak koji kao gorivo koristi alkohol,

                  —

                  pružiti informacije o odgovarajućoj opremi za gašenje požara i preporučiti da se ta oprema drži u blizini kamina,

                  —

                  upozoriti na opasnost korištenja kamina bez priključka na dimnjak koji kao gorivo koristi alkohol u prostorijama s propuhom,

                  —

                  dati upute za sigurno paljenje i ponovno paljenje kamina,

                  —

                  upozoriti na opasnost paljenja vrućeg kamina bez priključka na dimnjak koji kao gorivo koristi alkohol, i

                  —

                  uputiti korisnike da nikada ne pomiču kamin bez priključka na dimnjak koji kao gorivo koristi alkohol dok je u uporabi i da, ako je kamin opremljen kotačima, blokiraju kočnice pri korištenju uređaja.

         Informacije o proizvođaču i uvozniku

      Proizvođači (4) navode svoje ime, registrirano trgovačko ime ili registriranu trgovačku oznaku i adresu na kojoj su dostupni na samom kaminu bez priključka na dimnjak koji kao gorivo koristi alkohol ili na njegovoj ambalaži i u dokumentu priloženom uz kamin.
      Oni također prilažu informacije koje omogućuju identifikaciju proizvoda (broj šarže ili serijski broj) na samom proizvodu.
      Uvoznici (5) navode svoje ime, registrirano trgovačko ime ili registriranu trgovačku oznaku i adresu na kojoj su dostupni na samom kaminu bez priključka na dimnjak koji kao gorivo koristi alkohol ili na njegovoj ambalaži i u dokumentu priloženom uz kamin. U slučajevima kada bi uvoznik trebao otvoriti ambalažu samo zato da stavi te potrebne informacije na sam proizvod, dovoljno je da navede svoje ime, registrirano trgovačko ime ili registrirani trgovački znak i adresu na kojoj je dostupan na ambalaži ili u dokumentu priloženom uz kamin.

         (1)  Svjetska zdravstvena organizacija, 2010.: http://www.euro.who.int/en/health-topics/environment-and-health/air-quality/publications/2010/who-guidelines-for-indoor-air-quality-selected-pollutants.

         (2)  http://www.who.int/ipcs/publications/ehc/ehc_alphabetical/en/index.html.

         (3)  Direktiva Komisije 2006/15/EZ od 7. veljače 2006. o utvrđivanju drugog popisa indikativnih graničnih vrijednosti profesionalne izloženosti u provedbi Direktive Vijeća 98/24/EZ i o izmjeni direktiva 91/322/EEZ i 2000/39/EZ (SL L 38, 9.2.2006., str. 36.).

         (4)  Kako je definirano u članku R1. poglavlju R1. Priloga I. Odluci 768/2008/EZ Europskog parlamenta i Vijeća od 9. srpnja 2008. o zajedničkom okviru za stavljanje na tržište proizvoda i o stavljanju izvan snage Odluke Vijeća 93/465/EEZ (SL L 218, 13.8.2008., str. 82.).

         (5)  Vidjeti bilješku 4.